पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर । कार्मिक विभाग की ओर से की गई रिव्यू डीपीसी के बाद 21 आरएएस अफसरों को उच्च पदों पर पदोन्नति दी गई है। इन अधिकारियों ने कार्मिक विभाग के समक्ष अपना पक्ष रखा था। पदोन्नत किए गए अधिकारियों को अपने वर्तमान पदों पर ही ज्वाइनिंग करने के निर्देश दिए गए हैं। वहीं, उन अधिकारियों को ज्वाइनिंग पर रोक लगा दी गई है, जिन्होंने अब तक अपनी संपत्ति का ब्यौरा कार्मिक विभाग को पेश नहीं किया है। कार्मिक विभाग ने गुरुवार को पदोन्नतियों के आदेश जारी किए हैं।
सुपरटाइम स्केल
सियाराम मीणा (एसटी) (2012-13)। इनका नाम सूची में सांवर मल वर्मा से नीचे और द्वारका लाल मीणा के नाम से ऊपर रहेगा। इस सूची में से राजेंद्र कुमार मीणा (एसटी) का नाम 2012-13 की सूची से हटा दिया गया और उनको 2013-14 की सूची में पदोन्नति दी गई है। पदोन्नत किए अफसरों को नोशनल बेनीफिट तो पदोन्नति की तिथि से मिलेगा, लेकिन वास्तविक लाभ ज्वॉइनिंग की तिथि से मिलेगा। 2013-14 की सूची में कन्हैयालाल , अंतर सिंह और विजय पाल सिंह तृतीय को भी पदोन्नति दी गई।
सलेक्शन स्केल
2009-10 में एमएल चौहान (एससी) को पदोन्नति दी गई और राजेंद्र कुमार वर्मा का नाम इस सूची से हटाया गया। वर्ष 2012-13 के.एल बड़ेतिया (एससी) और राजेंद्र कुमार वर्मा (एससी) का नाम जोड़ा गया है। इस सूची में से राजेश वर्मा (एससी) का नाम हटाया गया है। वर्ष 2013-14 में राजेश वर्मा (एससी) और कुंज मोहन शर्मा को पदोन्नति दी गई है। वहीं, संजू शर्मा का नाम 2013-14 की सूची से हटा दिए गए और एडहॉक घोषित किया गया। इसी प्रकार सीनियर स्केल से सलेक्शन स्केल में 2010-11 में प्रताप सिंह राजावत को, 2012-13 में उगम दान को, 2013-14 में नरेंद्र कुमार कोठारी को पदोन्नति दी गई है।
एसीआर उपलब्ध नहीं कराने के कारण राम प्रसाद मीणा (एसटी), भैरूलाल वर्मा (एससी), विशंभर लाल (एससी), रामजी लाल वर्मा (एससी), मीठू सिंह (एससी), सत्येंद्र कुमार शर्मा, खान मोहम्मद, लक्ष्मी कांत बालोत (एसटी), बलदेव सिंह, अमर सिंह और हरींद्र सिंह के नाम डेफर कर दिए गए हैं।
सीनियर स्केल
2007-08 में दिलसुख लाल खींची (एससी) का मामला लिफाफे बंद रखा गया है। 2012-13 में वीरेंद्र कुमार वर्मा (एससी) को पदोन्नति दी गई है। इसी प्रकार श्रवण लाल गुर्जर का नाम बंद लिफाफे में रखा गया है। राम प्रताप का नाम डेफर्ड लिस्ट में से हटा दिया गया है। 2013-14 में राम प्रताप (एससी) को पदोन्नति दी गई है। इसी प्रकार 2012-13 में भोज कुमार (एससी) व जीवन दास डगला (एससी) को और 2013-14 में हिम्मत सिंह भाटी, मंजू (एससी), जगदीश चंद आर्य (एससी), जगदीश चंद्र आर्य (एससी) व महेश नारायण शर्मा को पदोन्नति दी गई है।
वहीं, एसीआर की प्रति उपलब्ध नहीं कराने के कारण भगवती प्रसाद प्रजापत, बजरंग लाल वर्मा (एससी), श्रीकिशन शर्मा, रामदेव सिंह प्रथम, हरविंदर कुमार शर्मा, करतार सिंह मीणा (एसटी), श्याम लाल (एससी), अत्तर सिंह मेवात (एससी), नाथू लाल मीणा (एसटी), इंदर सिंह जाट, अजयपाल ज्याणी, नरेंद्र पाल सिंह, पुष्पेंद्र सिंह, सोनिया यादव, नरसिंह (एससी), राजवीर सिंह यादव, मोहन लाल वर्मा (एससी), राम चंद्र, लाल सिंह देवड़ा के नाम डेफर्ड कर दिए गए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva kas_Deva hin_Deva kas_Deva hin_Deva hin_Deva bho_Deva hin_Deva awa_Deva zho_Hant eng_Latn